Astăzi, IPTANA a prezentat studiul de fezabilitate revizuit pentru finalizarea construcției Aeroportului de la Ghimbav. Documentul a fost prezentat astăzi într-o conferință de presă la care au fost invitați și reprezentanții Primăriei Brașov, Primăriei Sfântu Gheorghe și ai Consiliului Județean Covasna, care vor intra parteneri în acest proiect în vederea susținerii financiare.

„Încă de la începutul acestui mandat am încercat să găsim partea legală pt a continua investițai, iar ulterior am actualizat SF-ul. Azi vor fi aprobați indicatorii tehnico-econnomici, după care vom avea caietele de sarcini și vom încerca ca cel târziu până la începutul anului viitor să începem procedurile de achiziție pentru prima etapă. La 2 săptămâni de la intrarea în legalitate cu terenul, am definit actualizarea”, a punctat președintele CJ Brașov, Adrian Veștea.

Care este planul de lucrări pentru aeroport

În conformitate cu documentul elaborat de IPTANA, în primul rând, va trebui finalizată canalizarea pluvială, care a fost realizată doar la zona de amprentă a pistei. „Apoi va trebui realiată o cale de rulare care să facă legătura între pistă și platforma de staționare aeronave, care va fi prevăzută pentru 3 aeronave pentru înceăut, dezvoltarea acesteia urmând să se facă etapizat pe măsură ce traficul va crește. Ulterior vor trebui amenajate clădirile: terminalul, un prim modul pe 3.600 mp cu o capacitate de 400 de pasageri, adică 2 aeronave, cu sosiri plecări interne și internaționale. De asemenea, este necesară ameanajarea remizei pentru autospecialele de stins incendii, 7 autospeciale, ceea ce va face aeroportul mai atractiv pentru anumite companii aeriene, dar și amenajarea de puncte de control acces, un turn de control și parcare publică. Un prim modul va fi dezvoltat modular cu 170 de locuri, dar și locuri autobuze și autocare, dar și transport public”, a explicat Laurențiu Matache director departament infrastructură aeroportuară.

De asemenea, ar urma să fie realizată și devierea canalului colector Besălcin până în Bârsa. În conformitate cu SF-ul prezentat de IPTANA, în primul an investițional ar urma să se facă calea de rulare între pistă și platformă, platforma de parcare a aeronavelor, dar și echipare cu balizaj a căii de rulare și a platformei, precum și realizarea unor elemente de protecție la banda pistei în caz de ieșire în decor a aeronavei. Prețul pentru finalizarea aeroportului se ridică la suma de 47 de milioane de euro. „Costul investiției de bază este de 39 de milioane de euro, însă cheltuielile totale, dacă luăm în calcul și cheltuielile cu autorizările și alte taxe se va ajunge la 47 de milioane de euro”, a precizat Laurențiu Matache.

În conformitate cu studiul de fezabilitate aprobat astăzi în ședința de plen a CJ Brașov valoare investiție (fără TVA) este de 47.921.330 euro, din care construcții + montaj totalizează 31.212.730 euro. Valoarea investiției cu tot cu TVA este însă de 57.505.596 euro.

10 milioane de euro, în buget pentru aeroport

Adrian Veștea a precizat că pentru 2017, într-o primă etapă, va fi prevăzută în bugetul Consiliului Județean suma de 10 milioane de euro pentru lucrările la calea de rulare și platformă. „Vom începe procedurile pt proiectare și execuție la prima etapă, urmând ca în fiecare an să avem lucrări, astfel încât până în 2020 acest proiect să fie realizat. În afară de cele 10 milioane vor mai trebui 29 de milioane de euro pe partea de lucrări. Pentru finalizarea investiției, vom gândi forma asociativă cu ceilalți parteneri, Municipiul Brașov, Municipiul Sfântu Gheorghe și CJ Covasna, și conturarea bugetului necesar”, a explicat Adrian Veștea.

Totodată, primarul Brașovului, George Scripcaru, a subliniat faptul că în paralel cu derularea procedurilor de licitație pentru acest obiectiv, va trebui găsită și modalitatea legală de asociere pentru ca ceilalți parteneri să investească legal în acest obiectiv, dar și demararea procedurii de găsire a unui operator.

Un test de seriozitate

De cealaltă parte, primarul municipiului Sfântu Gheorghe, Antal Arpad, a precizat că juriștii Primăriei Sfântu Gheorghe au găsit ca formulă de asociere crearea unei Asociații de Dezvoltare Intercomunictară din care să facă parte cele patru entități, ținând cont că o astfel de Asociație poate realiza în comun proiecte de interes zonal. „Fiind un proiect de interes regional. Până nu a apărut legea cu terenul nu aveam pe ce să ne asociem. Eu consider că acest proiect este un test de seriozitate pentru cele 4 autorități locale. Dacă dorim, eu cred că vom găsi resursele financiară pentru această investiție benefică. Vedem că aceată regiune este vitregită în ceea ce privește construcția de autostrăzi și dacă suntem serioși, acest aeroport va fi construit înainte ca autostrada Brașov – Comarnic sau Brașov – Sibiu să fie realizate. Dacă ne punem pe treabă putem construi aeroportul în termenul prevăzut. Chiar dacă Bucureștiul nu e interesat de acest poriect, vom putea realiza obiectul”, a punctat Antal Arpad.

Acesta a precizat că atât Consiliul Local Sfântu Gheorghe, cât și CJ Covasna au aprobat hotărâri cu privire la investiția a câte 3 milioane de euro în acest proiect. „Banii vor fi investiți doar înainte de faza finală, adică chiar înainte de a se da drumul operării. Nu putem băga bani la început și apoi să stăm și să așteptăm, pentru că obiectivul nu este pe teritoriul nostru administrativ”, a explicat Arpad.

„Avem un an de zile la dispoziție pentru a găsi cadrul legal de asociere”

Totodată, președintele CJ Brașov a subliniat faptul că odată clarificată situația juridică a terenului, următorul pas este începerea procedurilor de licitație pentru continuarea lucrărilor. „Vă asigur că anul viitor nu vom sta cu mâinile în sân și anul viitor pe Aeroportul de la Ghimbav se va lucra. Trebuie să realizăm procedurile de achiziție cât mai repede, apoi să se întocmeacă proiectul tehnic, să se obțină avizele și să se înceapă lucrările efective. Cred că toate aceste lucrări preconizate pentru anul viit se vor realiza cu fonduri de la bugetul județului. Apoi, vom găsi împreună cadrul juridic pentru acest parteneriat de investiție, astfel ca până în 2020 cele 4 entități să ne asumăm suma de 29 de milioane de euro pentru a finaliza acest obiectiv. Nu ni se permitea să începem un demers de asociere înainte de a avea suprafața de teren în proprietate. Avem un an de zile la dispoziție pentru a găsi cadrul legal de asociere”, a spus Adrian Veștea.

Distribuie articolul: Facebook

Twitter

Email

Listare

